Diari Oficial de la Generalitat Valenciana


Sumari del DOGV 7253, del 11-04-2014 (2014/3165)

Notificació del laude emés per la Junta Arbitral de Transports d'Alacant. Expedient número 067/13-A.
----------------------------------------------------------------------------------------------------

### Dades del document

Número de DOGV
:   7253

Data del DOGV
:   11-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3165


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 067/13-A. [2014/3165]  
Luis Felipe Suárez Jorcano, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a J. Turpín, SL, que s'ha dictat el laude en l'expedient que s'indica en l'encapçalament i, com que no ha sigut possible la notificar-la per desconegut, parador ignorat o absència, es fa a través d'esta publicació, com pertoca. El contingut íntegre del laude és el que es ressenya a continuació:  
«Tribunal  
President: Luis Felipe Suárez Jorcano.  
Vocals: Francisco Ortiz Gutiérrez, Miguel García Navarro, que justifica la seua absència. Secretària vocal: Carolina Casal Asensio.  
Parts  
Reclamant: Rafael Aranda Ruiz, en nom i representació de si mateix.  
Reclamat: J. Turpín, SL, que no compareix a l'acte de vista.  
A Alacant, el 27 de març de 2014 a les 09.30 hores, constituïxen la Junta Arbitral de Transports els membres expressats al marge, amb l'assistència de les parts per a resoldre l'expedient 067/13-A. Se celebra la vista oral respecte a la reclamació següent: impagament de ports. No compareix el demandat.  
  
Inicia la vista oral el president. Es comprova la identitat de la part compareixent i la condició en què intervé.  
A la part reclamada li va ser notificada la demanda i la citació a la vista per al dia 13.02.2014 per mitjà de l'exposició en el tauler d'edictes de l'ajuntament del seu últim domicili conegut i de la publicació d'un edicte en el DOCV número 7231, d'11 de març de 2014, que consta en l'expedient.  
Concedida la paraula a la reclamant, deixa basada la reclamació en els antecedents de fet següents:  
1. Es ratifica en tots els motius de la demanda, manifesta que, com a conseqüència de les relacions comercials entre les parts, la reclamant va contractar amb la reclamada la realització de diversos servicis de transport internacional, amb càrrega a Andrezieux (França) i descàrrega a Castellbisbal (Espanya). El servici es fa amb normalitat, segons la factura número 214/2012, de 54.467871, per un import de 526,50 ?.  
  
Ha fet diverses gestions per a cobrar-la, però no s'ha pagat, per la qual cosa interposa la demanda, amb la sol·licitud que siga reconegut el seu dret i es condemne la reclamada al pagament de la quantitat de 526,50 - euros.  
No hi ha cap més al·legació i es debat la demanda. Es dóna per conclosa la vista.  
S'apliquen els fonaments jurídics següents:  
1. Quant a la competència territorial, referida als transports realitzats, diu l'article 31.1 del CMR: per a tots els litigis a què puga donar lloc el transport regulat per este conveni, el demandant pot triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) el demandat té la residència habitual, el domicili principal o la sucursal d'agència per mitjà de la qual ha sigut conclòs el contracte de transport, o b) està situat el lloc en què el transportista es va fer càrrec de la mercaderia o el lloc designat per a l'entrega. No es pot triar cap altra jurisdicció. En este mateix sentit, assenyala la competència territorial de la Junta Arbitral en els articles 6 i 7.2 del Reglament de la LOTT (Reial Decret 1211/1990), referida al transport nacional.  
  
2. La submissió, a més de quedar expressament pactada en el document CMR, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumix que hi ha l'acord de sotmetiment a l'arbitratge de les juntes sempre que la quantia de la controvèrsia no excedisca de 6.000.00 euros i que no cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o s'hauria d'haver iniciat el servici o activitat contractat».  
  
3. El lloc de celebració del contracte, en els servicis contractats electrònicament entre empresaris o professionals, es presumix el del prestador de servicis, excepte si hi ha un pacte entre les parts, com determina l'article 29 de la Llei 34/2002, d'11 de juliol, de Servicis de la Societat de la Informació i de Comerç Electrònic.  
4. De les manifestacions realitzades en vista es deduïx que, efectivament, els ports que són reclamats en esta demanda, la factura dels quals hi consta adjunta, es van fer, la qual cosa determina el dret al cobrament per part de la reclamant.  
5. Atesa l'absència del vocal representant d'empreses carregadores, que va excusar l'assistència, este laude es dicta d'acord amb la previsió que conté l'apartat 7 de l'article 9 del Reial Decret 1211/1990, de 28 de setembre, esmentat més amunt, que va aprovar el reglament de desplegament de la Llei d'Ordenació dels Transports Terrestres, que literalment disposa que «el fet de no assistir-hi qualsevol dels membres de la junta, llevat del president, no impedix que es dicte el laude».  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat, dicta el laude següent:  
  
Estimar la demanda, interposada per Rafael Aranda Ruiz, contra J. Turpin, SL, ja que, dels fets relatats, documents probatoris i declaracions efectuades, s'establix que s'ha fet el transport reclamat dins de les condicions contractuals acordades i l'import ha de ser abonat.  
  
Per tot això J. Turpin, SL, ha d'abonar a Rafael Aranda Ruiz, la quantitat de cinc-cents vint-i-sis amb cinquanta euros (526.50 euros).  
Contra este laude pot exercir-se l'acció d'anul·lació davant el Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents a la notificació del laude, pot sol·licitar-se a esta Junta Arbitral la correcció, aclariment o complement, d'acord amb l'article 39 de la Llei d'Arbitratge.  
  
Transcorreguts vint dies des de la notificació d'este laude a les parts, podrà instar-se'n l'execució forçosa davant del Jutjat de Primera Instància d'Alacant, d'acord amb el que establixen els articles 44 i 45 de la Llei 60/2003, de 23 de desembre, d'arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis de recursos del laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 3 d'abril de 2014.- El president de la Junta Arbitral de Transports d'Alacant: Luis Felipe Suárez Jorcano.